Előterjesztő: dr. Dobsa Judit aljegyző

Előterjesztést készítette: dr. Bacsárdi József jegyző

Előzetesen tárgyalja: -

Mellékletek:

* 1. melléklet – határozati javaslat

Elfogadás módja: egyszerű többség

Tárgykört rendező jogszabályok:

* a közszolgálati tisztviselőkről szóló 2011. évi CXCIX. törvény (Kttv.),
* 30/2012. (III.07.) Korm. rendelet (a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről)

**Előterjesztés**

**a Bábolnai Közös Önkormányzati Hivatalban elrendelendő 2020. évi igazgatási szünetről**

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (Kttv.) 232. (3) bekezdése alapján a képviselő-testület a Bábolnai Közös Önkormányzati Hivatal dolgozói tekintetében a rendes szabadság kiadására igazgatási szünetet rendelhet el.

Az igazgatási szünet célja, hogy a szabadságok ütemezése egész évre tekintve kiegyensúlyozottabb legyen. Természetesen az igazgatási szünet időtartama alatt az ügyeleti készenlét biztosításáról és a rendkívüli események kezeléséről a Bábolnai Közös Önkormányzati Hivatal jegyzője gondoskodik.

Javaslom, hogy 2020-ban az alábbi időpontokban kerüljön sor igazgatási szünet elrendelésére:

* 2020. július 27-től – 31-ig (5 munkanap)
* 2020. augusztus 17-től – 19-ig (3 munkanap).

A Bábolnai Közös Önkormányzati Hivatal esetén mindkét település Képviselő-testületének egybehangzó határozatokat kell hoznia, Bana Község Önkormányzata várhatóan 2020. június 24.-i ülésén tárgyalja az igazgatási szünet elrendelését.

Kérem, hogy az igazgatási szünet elrendelését, hasonlóan a korábbi évekhez, támogatni szíveskedjenek.

Bábolna, 2020. június 4.

dr. Bacsárdi József s.k.

jegyző

1. melléklet– határozati javaslat

Bana Község Önkormányzat Képviselő-testületének

……/2020. (VI. 24.) sz. határozata

Bana Község Önkormányzat Képviselő-testülete

1. a Bábolnai Közös Önkormányzati Hivatal banai kirendeltségén 2020. július 27-től – július 31-ig és augusztus 17-től – augusztus 19-ig 5 és 3 munkanapot érintően igazgatási szünetet rendel el.
2. az elrendelt igazgatási szünet kapcsán, a zavartalan feladatellátás érdekében felkéri a jegyzőt a szükséges munkaszervezési intézkedések megtételére, valamint a lakosság és a társhatóságok előzetes tájékoztatására.

**Felelős:** Jegyző

**Határidő:** 2020. augusztus 19.